text:  Dvojka "Fast and Furious" je veľmi zvláštnym a nekonzistentným vybočením z celej série, ktorá je, ak si ju chce človek nejako rozumne utriediť a zrekapitulovať (z hľadiska časového, vzťahového aj žánrového) pomerne dosť komplikovaná (v zmysle: divná), ale budiž. Na jednotku nadväzuje veľmi zľahka a ďalšie diely sa k nej vôbec nevyjadrujú. Je viac "rozprávková" a menej autentická na rozdiel od jednotky, ktorá mala aj nejakú filozofickú nadstavbu a sociologickú hodnotu (vnik do zaujímavej subkultúry), v 2 ide vyslovene o akčné buddy movie, akurát sa to rieši prostredníctvom áut (čiže v podstate akási mustra Kuriéra), ale závody sa zmenili - sú menej realistické, než jednotkové 10 sekundové quarter mile, viac idú na efekt (ak by to malo byť real, museli by uzavrieť dobrú polovicu mesta, už do seba aj narážajú a pod.: skrátka menej uveriteľnosti, viac pritlačené na kultúru počitáčových hier). Samozrejme, že chýba Diesel, pretože Dominic Torreto je pre Fast and Furious ako Jack Sparrow pre Pirátov z Karibiku.
item_title: Rychle a zběsile 2
item_directors: John Singleton
item_screenwriters: Michael Brandt Derek Haas
item_cast: Paul Walker Tyrese Gibson Cole Hauser Eva Mendes Ludacris Thom Barry Devon Aoki Amaury Nolasco Michael Ealy James Remar Mark Boone Junior Corey Michael Eubanks Tara Carroll John Cenatiempo Jin Auyeung Mo Gallini Marc Macaulay Neal H. Moritz Roberto 'Sanz' Sanchez Edward Finlay Tamara Jones